
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
            Број: 612-00-00887/2013-04
                     04. 07. 2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04. 07. 2014. године, донела је

О Д Л У К У
о акредитацији студијског програма

[bookmark: OLE_LINK3][bookmark: OLE_LINK6]Утврђује се да УНИВЕРЗИТЕТ У НОВОМ САДУ- ФИЛОЗОФСКИ ФАКУЛТЕТ, са седиштем у НОВОМ САДУ, ул. Зорана Ђинђића 2, ПИБ: 100237441, Матични број: 08067074, број 612-00-00887/2013-04, испуњава прописане стандарде за акредитацију студијског програма МАС – КОМУНИКОЛОГИЈА у пољу друштвено – хуманистичких наука, област културолошке науке и комуникологија,  и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
[bookmark: OLE_LINK23][bookmark: OLE_LINK24]Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ, са седиштем у НОВОМ САДУ, ул. Зорана Ђинђића 2, је дана 26.04.2013. године поднела захтев за акредитацију студијског програма МАС - КОМУНИКОЛОГИЈА у оквиру поља друштвено-хуманистичких наука под бројем 612-00-00887/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
У процесу акредитације подкомисија је установила да високошколска установа Универзитет у Новом Саду, Филозовски факултет, за студијски програм МАС Комуникологија, делимично задовољава стандарде квалитета па је, на њен предлог Комисија за Акредитацију и проверу квалитета упутила Упозорење о отклањању недостатака.
Поступајући по Акту упозорења, установа је  извршила тражене измене и допуне и Комисији за акредитацију и проверу квалитета доставила редуковану документацију. 
Kомисија за акредитацију и проверу квалитета, утврдила је да високошколска установа  ФИЛОЗОФСКИ ФАКУЛТЕТ за студијски програм мастер академске студије – КОМУНИКОЛОГИЈА, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
          Студијски програм садржи све законом предвиђене елементе и обезбеђује стицање компентенција за препознатљиве и јасне професије и занимања. Програм се реализује у оквиру мастер академских студија, траје 1 годину или 2 семестра, и одговара обиму од 60 ЕСПБ бодова. Планирани број студената који ће се уписати на овај студијски програм је укупно 30 студената. Настава на студијском програму се изводи на српском  језику. 

         Предлог стручног назива  МАСТЕР КОМУНИКОЛОГ  се садржи у  листи звања које је Национални савет за високо образовање утврдио за студијске програме у пољу друштвено – хуманистичких наука, област културолошке науке и комуникологија.
  
         Сврха мастер студијског програма КОМУНИКОЛОГИЈА је образовање студената за јасно дефинисану и препознатљиву професионалну делатност МАСТЕР КУМУНИКОЛОГА. Студијски програм омогућава студентима да на ваљан начин усвоје потребна професионална знања и вештине, као и да, такође, учење и даље усаврашавање у овој области наставе и након завршетка мастер студија.
          Циљеви су јасно формулисани, у складу су са задацима установе, и укључују стицање компетенција и вештина потребних за самосталан рад у области комуникологије. Јасно је наведено које опште и предметно специфичне способности студенти стичу савладавањем овог програма. Наведене компетенције су у складу са садржајем и исходима датим у курикулуму.
          Исход процеса студирања је стручњак са академским образовањем, који је спреман за самосталан рад, и поседује напредна практична и теоријска знања из области комуникологије. Од студената се након завршетка студијског програма очекује да буду компетентни за рад у медијима, медијској индустрији, секторима за информисања компанија, истраживачким медијским центрима, као и у сродним делатностима из културе и медија.
         Додатак дипломи, који је садржан у прилогу 4.1., не садржи основне нформације о носиоцу квалификације и преглед података о нивоу квалификације и професионалном статусу.          
Структура курикулума обухвата све потребне елементе. Курикулум студијског програма приказан у Табели 5.1 предвиђа 2 обавезна, једносеместрална предмета, и 8 изборних, такође једносеместралних предмета, од којих се бирају 4. Курикулум је осмишљен тако да се настава одржава у једном семестру. За други семестар је планирана само реализација СИР-а (20 часова), након чега се приступа изради Завршног рада, у обиму од 20 ЕСПБ бодова. Укупан број активне наставе на програму је 630 часова. 
          Установа је у документацији студијског програма приложила Књигу предмета, у којој је сваки предмет спецификован. Спецификације предмета обухватају опис предмета са називом, име наставника, тип предмета, годину и семестар у којем се предмет слуша, број ЕСПБ, циљ курса са очекиваним исходом, знањем и компетенцијама, предуслове за похађање предмета, садржај предмета, препоручену литературу, методе извођења наставе, начине провере знања и оцењивања. За све предмете курикулума предвиђено је праћење студената и расподела поена на предиспитне и испитне обавезе, по јединственој методологији која се примењује на установи.
         Студијски програм мастер академске студије – КОМУНИКОЛОГИЈА је  упоредив и усаглашен са студијским програмима академских студија у земљама европског образовног простора. Установа је навела следеће образовне установе: Универзитет у Љубљани, Факултет за друштвене науке, програм Комуникологија (Univerza v Ljubljani, Fakulteta za družbene vede, program Komunikologija), Масариков универзитет, Брно, Факултет друштвених наука, програм Медијске студије и новинарство (Masarykova Univerzita, Brno, Fakulta sociálních studií,  и Универзитет у Оребруу, Центар за глобално новинарство (у партнерству са Универзитетом у Хелсинкију и Универзитетом у Тампереу), Мастер из глобалног новинарства (Örebro University, Centre for Global Journalism, Master of Global Journalism). 
         На студијском програму Мастер академских студија – КОМУНИКОЛОГИЈА, планиран је упис 30 студента, што је у складу са просторним и материјалним условима у установи. Дипломирани студенти који су завршили четврогодишње основне академске студије журналистике, новинарства, медијских студија, комуникологије или менаџмента медија, за упис на Мастер академске студије не полажу пријемни испит, већ се рангирају на основу успеха на основним академским студијама. Дипломирани студенти који су завршили четврогодишње академске студије других друштвено-хуманистичких наука, уписују се на мастер студије Комуникологија, уз полагање диференцијалних испита: Увод у новинарство, Анализа медијског дискурса и Комуникологија 2 (који одговарају градиву основних академских студија Журналистике). 
         За реализацију студијског програма Установа је навела 11  наставника, од којих су 9 са пуним радним временом на установи, а 2 наставника су ангажована по уговору. За реализацију наставе ангажована су и 4 сарадника са пуним радним временом. Из електронског формулара за Установу следи да је просечно недељно оптерећење наставника на програму 1.19 часова а сарадника 2.05 часова, што је у складу са препорученим. Наставници са пуним радним временом држе 82.37% наставе. Ни један наставник нема више од 12 часова недељно на свим високошколским установама у Србији. У документацији су приложени потребни докази о ангажовању наставника са других високошколских установа.
           На основу података у документацији ( Књига наставника), може се закључити да квалификације наставног особља углавном одговарају образовно-научном, односно образовно-уметничком пољу, и нивоу њиховог задужења. Уочено је да у картону Владиславе Гордић Петковић нису наведене референце из области предмета Електронско издаваштво а  Биљана Шимуновић Бешић нема наведене референце из области предмета Историја пропаганде, па се препоручује установи да допуни домументацију за ове наставнике.
          Филозофски факултет располаже простором за наставу укупне површине 12 892.71 м2, од чега је за реализацију наставе обезбеђено 8 145.91 м2, односно 2.58м2 по студенту. За извођење студијског програма обезбеђен је одговарајући простор. Високошколска установа има амфитеатар, радијски студио са просторијама за радијску и телевизијску монтажу, компјутерску учионицу, библиотечки простор и читаоницу, салу за филмске пројекције, што је у складу са потребама студијског програма. Факултет обезбеђује место у амфитеатру, медијском студију, компјутерској учионици, сали за филмске пројекције и новинарску праксу у медијима ( прилог 10.1). 
          С обзиром на природу предмета и врсту студијског програма основна наставна средства чине рачунари, камере, техника за снимање и монтажу видео материјала и звука, као и потребни компјутерски програми и попратна опрема. У табели 10.2 наведена је листа са 78 јединица опреме за извођење наставе на овом студијском програму. Наведени библиотечки фонд од 135 јединица и уџбеничка литература, задовољавају прописане услове за реализацију савремене и квалитетне наставе овог студијског програма.
           У документацији за студијски програм приложена је Потврда о прикључењу на  академску рачунарску мрежу Србије.
          У циљу обезбеђења квалитета и унапређења наставног процеса и услова студирања, на Филозофском факултету је конституисана Комисија за контролу квалитета наставе која има 25 чланова и у њој су заступљени наставници, представници ненаставног особља и 2 студента (Табели 11.1). Установа спроводи редовно и систематично контролу квалитета студијског програма, која обухвата процесе самовредновања и спољашње провере квалитета, и обавља је у предвиђеним интервалима.
        Установа све информације о начину и режиму студирања представља путем свог интернет сајта, штампане брошуре – Информатора и огласне табле Факултета, на којима се могу сазнати релевантни подаци о Установи, студијским програмима и ангажованом наставном особљу. 

Имајући у виду да је високошколска установа испунила стандарде за акредитацију студијског програма, прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	ПРЕДСЕДНИК

Проф. др  Ендре Пап




[image: Mali grb Srbije A4.JPG]
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА
 



У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ –ФИЛОЗОФСКИ ФАКУЛТЕТ са седиштем у Новом Саду, ул. Зорана Ђинђића 2, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС - КОМУНИКОЛОГИЈА  у оквиру друштвено – хуманистичких наука и то за 30 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

